Οι Reβetien σε μια μαγική ρεμπέτικη βραδιά στο The Zoo!
2018-10-20 19:30 UTC | Zoo - Ζωοδόχου Πηγής 45, Χαλάνδρι 152 31, Ελλάδα
Οι Reβetien παρουσιάζουν νέες δικές τους συνθέσεις και διασκευές παλαιών
κομματιών βασισμένοι στους ήχους της ελληνικής παράδοσης, της σμυρναίικης και
της ρεμπέτικης μουσικής αναδεικνύοντας τον ακουστικό και φυσικό ήχο των οργάνων,
επηρεασμένοι από τους ήχους των Βαλκανίων και της Δύσης. Οι Reβetien επίσης
ταξιδεύουν το κοινό τους στον χώρο και στον χρόνο, μεταδίδοντας τη μουσική
παράδοση του αστικού λαϊκού τραγουδιού, όπως έχει αποτυπωθεί στους δίσκους
γραμμοφώνου και τις πρώτες ηχογραφήσεις της νοσταλγικής εποχής του γραμμοφώνου
και τον ήχο της σμυρναίικης ορχήστρας του μεσοπολέμου. Η εκφραστικότητα και η
δεξιοτεχνία των μουσικών, η ευφυής και μακρόχρονη μουσική συνύπαρξή τους,
δημιουργούν μια ζεστή, νοσταλγική και ρομαντική ατμόσφαιρα, μεταβάλλοντας το
μουσικό κλίμα αλληλεπιδρώντας με τη διάθεση του κοινού. Οι Reβetien
σχηματίστηκαν στην Αθήνα στο τέλος του 2012 και έκτοτε εμφανίζονται αρκετά συχνά
σε μουσικές σκηνές και Φεστιβάλ της Αθήνας, της ελληνικής επαρχίας και του
εξωτερικού. Αυγερινή Γάτση: ακορντεόν, τραγούδι Φώτης Βεργόπουλος: μπουζούκι,
τραγούδι Κωστής Κωστάκης: κιθάρα, τραγούδι Γιάννης Ζαρίας: βιολί, μπαγλαμάς
Γιάννης Κάτος: κοντραμπάσο Είσοδος 8€
